CELEX: 62010CO0496
Language: da
Date: 2012-01-19 00:00:00
Title: Kendelse afsagt af Domstolens Sjette Afdeling den 19. januar  2012. # Straffesag mod Aldo Patriciello. # Anmodning om præjudiciel afgørelse: Giudice di Pace di Venafro - Italien. # Procesreglementets artikel 104, stk. 3, første afsnit - medlem af Europa-Parlamentet - protokollen vedrørende privilegier og immuniteter - artikel 8 - straffesag om ærekrænkelser - erklæringer, der afgives uden for Parlamentet - begrebet "meningstilkendegivelse under udøvelsen af det parlamentariske hverv" - immunitet - betingelser. # Sag C-496/10.

Domstolens kendelse (Sjette Afdeling) af 19. januar 2012 – Straffesag mod Patriciello
      (Sag C-496/10)
      »Procesreglementets artikel 104, stk. 3, første afsnit – medlem af Europa-Parlamentet – protokollen vedrørende privilegier og immuniteter – artikel 8 – straffesag om ærekrænkelser – erklæringer, der afgives uden for Parlamentet – begrebet »meningstilkendegivelse under udøvelsen af det parlamentariske hverv« – immunitet – betingelser«
      Den Europæiske Unions privilegier og immuniteter – Europa-Parlamentets medlemmer – immunitet for så vidt angår meningstilkendegivelser eller stemmeafgivelser under udøvelsen af deres hverv – begrebet meningstilkendegivelse under udøvelsen af hverv – anvendelse under en retssag anlagt mod et medlem af Parlamentet – den nationale rets kompetence (protokollen vedrørende Den Europæiske Unions privilegier og immuniteter, art. 8) (jf. præmis
         15-17 og 19 samt konkl.)
      
      Angående
      
         
               Anmodning om præjudiciel afgørelse – Ufficio del Giudice di Pace di Venafro – fortolkning af artikel 9 og 10 i protokollen
                  vedrørende De Europæiske Fællesskabers privilegier og immuniteter (JO 1967 152, s. 13) – medlem af Europa-Parlamentet sigtet
                  for ærekrænkelse efter en falsk anklage mod en repræsentant for ordensmagten – begrebet meningstilkendegivelse under udøvelsen
                  af det parlamentariske hverv
               
            Konklusion
      Artikel 8 i protokollen vedrørende Den Europæiske Unions privilegier og immuniteter, der er bilagt EU-, EUF- og Euratom-traktaterne,
         skal fortolkes således, at en erklæring, der afgives af en europaparlamentariker uden for Europa-Parlamentet, og som giver
         anledning til en straffesag om ærekrænkelse i dennes oprindelsesmedlemsstat, alene udgør en meningstilkendegivelse under udøvelsen
         af det parlamentariske hverv, som henhører under immuniteten i henhold til denne bestemmelse, såfremt denne erklæring udtrykker
         en subjektiv bedømmelse, der har direkte og klar forbindelse til udøvelsen af dette hverv. Det tilkommer den forelæggende
         ret at afgøre, om disse betingelser er opfyldt i hovedsagen.